**ПОЈЕДНОСТАВЉЕЊЕ ПОСТУПКА БРИСАЊА ИЗ ИМЕНИКА ОРГАНИЗАТОРА СТРУЧНЕ ОБУКЕ ЗА ЛИЦЕНЦИРАНЕ ПРОЦЕНИТЕЉЕ**

|  |  |
| --- | --- |
| **Назив административног поступка** | Брисање из именика организатора стручне обуке за лиценциране проценитеље |
| **Шифра поступка** | 01.00.0013 |
| **Регулаторно тело**  **(надлежно за спровођење препоруке)** | Министарство финансија |
| **Правни оквир којим је уређен административни поступак** | * Закон o проценитељима вредности непокретности („Службени гласник РС”, бр. 108/16 и 113/17) |
| **Прописи које треба променити /донети/укинути да би се спровеле препоруке** | 1. Закон o проценитељима вредности непокретности („Службени гласник РС”, бр. 108/16 и 113/17) 2. Правилник о стручној обуци за лиценциране проценитеље („Службени гласник РС”, број 18/19) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Поступак није на јасан и прецизан начин прописан што доводи до нетранспарентности и правне несигурности. Потребно је да се исти пропише.  Поступак се покреће захтевом за који не постоји образац, већ се подноси у слободној форми што поступак чини нетранспарентним. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење е-управе** |  | **Х** |  | | **Прописивање поступка** | **Х** |  | **1.** | | **Образац административног захтева** |  | | | | *Увођење обрасца за подношење захтева* | **Х** |  | **2.** | | |
| 1. **ОБРАЗЛОЖЕЊЕ** | |
| **3.1. Увођење е-управе**  Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До увођења пуне е-управе, а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке није потребна измена прописа.**  **3.2. Прописивање поступка**  Поступак није на јасан и прецизан начин прописан. Наиме чланом 16. став 3. Закона о проценитељима вредности непокретности, предвиђена је само могућност брисања из именика организатора стручне обуке по службеној дужности од стране министра, а након провере Стручног одбора. С тим у вези, потребно је прописати правни основ за брисање из именика организатора стручне обуке на захтев организатора, како би се поступак учинио транспарентним..  **За примену ове препоруке је потребна измена и допуна Законa o проценитељима вредности непокретности („Службени гласник РС”, бр. 108/16 и 113/17).**  **3.3. Увођење обрасца захтева**  Захтев у оквиру овог поступка се подноси у слободној форми.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената.  У обрасцу захтева треба да стоји и писана информација о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа пре усвајања обрасца прописом.  **За примену ове препоруке је потребна допуна Правилника о стручној обуци за лиценциране проценитеље („Службени гласник РС”, број 18/19).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ И ДОПУНИ ЗАКОНА O ПРОЦЕНИТЕЉИМА ВРЕДНОСТИ НЕПОКРЕТНОСТИ**  Члан 1.  У члану 16. Закона o проценитељима вредности непокретности („Службени гласник РС”, бр. 108/16 и 113/17),после става 3. додаје се нови став 4. који гласи:  „Решење о брисању из именика организатора стручне обуке, министар доноси и на основу захтева поднетог од стране организатора стручне обуке.”  Досадашњи ст. 4. који постаје ст. 5. мења се и гласи:  „Рeшeњe из ст. 2, 3. и 4. oвoг члaнa je кoнaчнo и прoтив њeгa сe мoжe пoкрeнути упрaвни спoр, у склaду сa зaкoнoм.”  Досадашњи ст. 5. постаје ст. 6.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  **НАЦРТ**  **ПРАВИЛНИК**  **О ДОПУНИ ПРАВИЛНИКА О СТРУЧНОЈ ОБУЦИ ЗА ЛИЦЕНЦИРАНЕ ПРОЦЕНИТЕЉЕ**  Члан 1.  У члану 3. Правилника о стручној обуци за лиценциране проценитеље („Службени гласник РС”, бр. 18/19), . после става 1. додају се нови ст. 2. и 3. који гласе:  „Доказ из става 1. тачка 2) овог члана се подноси само уколико није јавно доступан, док доказ из става 1. тачка 3) министарство прибавља по службеној дужности, уколико је лице заинтересовано за стицање статуса организатора стручне обуке регистровано у Агенцији за привредне регистре.  Захтев из става 1. овог члана подноси се на обрасцу који је одштампан уз овај правилник и чини његов саставни део.”  У досадашњем ставу 3. који постаје став 5, број: „2” замењује се бројем: „4 ”.  Досадашњи ст. 2. и 3. постају ст. 4. и 5.  После става 5. додају се ст. 6. и 7. који гласе:  „Организатор стручне обуке, брише се из именика организатора стручне обуке на сопствени захтев.  Захтев из става 6. овог члана, подноси се на обрасцу који је одштампан уз овај правилник и чини његов саставни део.”  Члан 2.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА O ПРОЦЕНИТЕЉИМА ВРЕДНОСТИ НЕПОКРЕТНОСТИ КОЈЕ СЕ МЕЊАЈУ И ДОПУЊУЈУ**  Члaн 16.  Лице заинтересовано за стицање статуса оргaнизaтoра стручнe oбукe, у складу са овим законом, дoстaвљa Mинистaрству зaхтeв зa упис у именик oргaнизaтoрa стручнe oбукe зajeднo сa дoкaзимa o испуњaвaњу услoвa прoписaних aктoм из стaвa 5. oвoг члaнa и доказом о плаћеној такси.  Mинистaрствo у рoку oд 15 дaнa oд дaнa приjeмa уредног зaхтeвa лица из става 1. овог члана утврђује испуњеност услoва прoписaних aктoм из стaвa 5. oвoг члaнa, а Министар дoнoси рeшeњe кojим пoтврђуje дa je наведено лице испунилo услoвe зa упис у именик, или утврђуje дa ниje испунилo тe услoвe.  Mинистaр решењем бришe из именика oргaнизaтoрa стручнe oбукe, зa кoгa сe прoвeрoм у склaду сa члaнoм 23. стaв 1. тaчкa 5) овог закона, утврди дa je прeстao дa испуњaвa прoписaнe услoвe.  РЕШЕЊЕ О БРИСАЊУ ИЗ ИМЕНИКА ОРГАНИЗАТОРА СТРУЧНЕ ОБУКЕ, МИНИСТАР ДОНОСИ И НА ОСНОВУ ЗАХТЕВА ПОДНЕТОГ ОД СТРАНЕ ОРГАНИЗАТОРА СТРУЧНЕ ОБУКЕ.  Рeшeњe из ст. 2, ~~и~~ 3. И 4. oвoг члaнa je кoнaчнo и прoтив њeгa сe мoжe пoкрeнути упрaвни спoр, у склaду сa зaкoнoм.  Mинистaр, нa прeдлoг Стручног одбора, дoнoси aкт кojим прoписуje сaдржaj и oбим прoгрaмa стручнe oбукe, кao и нaчин нa кojи oргaнизaтoр стручнe oбукe дoкaзуje дa испуњaвa услoвe зa спрoвoђeњe стручнe oбукe.    **ПРЕГЛЕД ОДРЕДБИ ПРАВИЛНИКА О СТРУЧНОЈ ОБУЦИ ЗА ЛИЦЕНЦИРАНЕ ПРОЦЕНИТЕЉЕ КОЈЕ СЕ ДОПУЊУЈУ**  Члан 3.  Лице заинтересовано за стицање статуса организатора стручне обуке у смислу Закона доставља министарству надлежном за послове финансија (у даљем тексту: Министарство) захтев за упис у именик организатора стручне обуке, као и следеће доказе да испуњава услове за спровођење стручне обуке:  1) технички предлог, који укључује документацију којом се доказују капацитети организатора за спровођење стручне обуке, као што су:  − технички приступ, методологија, нацрт програма и календара спровођења стручне обуке,  − подаци и документација о кадровској и организационој оспособљености (квалификацијама, искуству и пословној репутацији управе и наставног особља) и техничкој опремљености организатора стручне обуке,  − организациона шема,  − опис испуњености услова за спровођење стручне обуке,  − корпоративне способности, искуство и претходне перформансе организатора стручне обуке,  − начин на који се спроводи завршна провера знања полазника стручне обуке (завршна провера знања полазника стручне обуке састоји се од писаног теста на којем се проверава теоријско знање из области које су обухваћене програмом из члана 2. овог правилника и презентовања и оцене најмање два извештаја о процени вредности непокретности које је полазник стручне обуке самостално урадио, користећи различите методе процене),  − начин на који се води евиденција о полазницима стручне обуке и спроведеној стручној обуци и провери знања,  − други релевантни подаци и документација којима се доказује да организатор стручне обуке испуњава услове за спровођење стручне обуке;  2) општа акта организатора стручне обуке (оснивачки акт, статут, правила и процедуре пословања и сл.);  3) подаци и документација из регистра привредних друштава, удружења, односно другог одговарајућег регистра;  4) план и програм организовања и спровођења допунског испита из члана 9. став 3. Закона;  5) доказ о плаћеној такси.  ДОКАЗ ИЗ СТАВА 1. ТАЧКА 2) ОВОГ ЧЛАНА СЕ ПОДНОСИ САМО УКОЛИКО НИЈЕ ЈАВНО ДОСТУПАН, ДОК ДОКАЗ ИЗ СТАВА 1. ТАЧКА 3) МИНИСТАРСТВО ПРИБАВЉА ПО СЛУЖБЕНОЈ ДУЖНОСТИ, УКОЛИКО ЈЕ ЛИЦЕ ЗАИНТЕРЕСОВАНО ЗА СТИЦАЊЕ СТАТУСА ОРГАНИЗАТОРА СТРУЧНЕ ОБУКЕ РЕГИСТРОВАНО У АГЕНЦИЈИ ЗА ПРИВРЕДНЕ РЕГИСТРЕ.  ЗАХТЕВ ИЗ СТАВА 1. ОВОГ ЧЛАНА, ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО.  Стручни одбор, на захтев Министарства, врши проверу да ли лице заинтересовано за стицање статуса организатора стручне обуке испуњава услове прописане Законом и овим правилником.  Стручни одбор о провери из става ~~2~~. 4 овог члана обавештава Министарство у року од пет дана од дана пријема захтева Министарства.  ОРГАНИЗАТОР СТРУЧНЕ ОБУКЕ, БРИШЕ СЕ ИЗ ИМЕНИКА ОРГАНИЗАТОРА СТРУЧНЕ ОБУКЕ НА СОПСТВЕНИ ЗАХТЕВ.  ЗАХТЕВ ИЗ СТАВА 4. ОВОГ ЧЛАНА, ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.054,64 РСД. Усвајање и примена препорука ће донети привредним субјектима годишње директне уштеде од 235,96 РСД или 1,94 ЕУР. Ове уштеде износе 22.37% укупних директних трошкова привредних субјеката у поступку.  Препоруке ће допринети истоветности поступања, транспарентности поступка и поједностављењу поступка за привредне субјекте. | |